|  |  |
| --- | --- |
| **A dokumentum készítőjének neve:** | Magyar Ágnes |
| **Műveltségi terület** | Ember és természet |
| **Tantárgy** | Természetismeret |
| **Osztály/ csoport** | 4. |
| **Téma/ modul/ tematikus egység** | Nagytájak |
| **Az óra témája** | Az Északi-középhegység-a téma 2. órája |
| **Az óra cél- és feladatrendszere, típusa** | Gyakorló óra, melynek célja az adott nagytáj alaposabb megismerése. A megfigyelőképesség, arányérzék, kreativitás, vizuális kifejezőképesség, problémamegoldó gondolkodás, az együttműködés fejlesztése. |
| **Tantárgyi kapcsolatok** | magyar irodalom, magyar nyelv |
| **Kereszttantervi kapcsolatok** | Helyünk a világegyetemben |
| **Melléklet** | szöveg, vaktérkép |
| **Taneszközök** | csomagolópapír, filctoll, térkép, tablet, füzet, ceruza |
| **Felhasznált források** | Erdei iskola sorozat: Az Északi-középhegység dr.Horváthné Pálosi Katalin Kurucz Lászlóné Nemzeti Tankönyvkiadó 2003. |

**FELADATILLUSZTRÁCIÓ**

Differenciált fejlesztés heterogén tanulócsoportban tanítási-tanulási stratégia (**DFHT**)

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **Az óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Kapcsolódás az alprogramokhoz** | **Taneszközök** |
| 2p | Ráhangolódás | Szerepek egyeztetése. |  | DFHT-KIP | Frontális munka. |  |  | |
| 15p | Fő rész  (csoportmunka) | Feladatok kiosztása.  A csoportok munkájának segítése. | A feladatok csoportonkénti megértése után, az óra anyagához igazodó feladatvégzés. |  | Csoportmunka. | logika, művészet,digitális életvitel | csomagoló papír, filctoll,füzet,ceruza,térkép | |
| 15p | Fő rész  (csoportok beszámolója) | A beszámoló munkájának segítése.  Értékelés. | Egy gyermek a csoport közös munkája alapján beszámol az elvégzett feladatról. |  | Frontális | logika, művészet, digitális, életvitel | tábla, mágnes | |
| 5p | Fő rész (egyéni feladatok) | A gyerekek egyéni munkájának segítése: (igény szerint) | A csoportmunká-ra épülő differenciált feladatok megoldása, egyénileg. |  | Egyéni | logika, életvitel | füzet, ceruza | |
| 5p | Fő rész (egyéni beszámolók) | Az egyéni feladatok meghallgatása. Értékelés. | Egyéni feladatok megoldásai-  nak ismertetése az osztállyal. |  | Frontális | logika, életvitel |  | |
| 3p | Értékelés | A tanulók csoportos, és egyéni munkájának értékelése.  Egyes tanulók pozitív értékelése, munkájának kiemelése. | A tanár értékelésének meghallgatása, belőle tanulság levonása. |  | Frontális |  |  | |

**Nagy gondolat: Ez csúcs!**

**Ráhangolódás:** Sok millió évvel ezelőtt hazánknak ezen az északi vidékén is tenger hullámzott. Vize meleg volt, ezért kedvelték a különböző állatok: rákok, halak, cápák vígan úszkálhattak a dús növényzet között. Alattuk a mélyben lakott a Tenger Kovácsa. Hatalmas izzó tűz lobogott a kohójában. Történt egyszer, hogy a Kovács nem vigyázott kellően és az üllője mellé ütött óriási pörölyével. Hatalmas robbanás keletkezett, a földkéreg megrepedt és a felszínre tört a forró láva. A repedésen kifolyó izzó anyagból születtek az Északi-középhegység vulkánjai. A tenger visszaszorult. Helyén találjuk az Északi-középhegységet.

1. **Csoportfeladat:**

**👟 Keressetek az Északi-középhegységben legalább hat olyan települést,amelyek az ábécében szorosan követik egymást!**

**👟 Hová utazhatnak az egyes települések lakói,ha a szomszéd faluba,városba szeretnének elmenni?Ehhez javasoljatok közlekedési eszközöket nekik!**

**👟. Írjatok és mutassatok meg a térképen legalább öt várost,amely a hegyek lábánál alakult ki!**

**Egyéni feladatok(1)**

Tanuló (1): Keress a térképeden legalább három főfolyó-mellékfolyó párt a térképeden ezen a nagytájon!!Írd le a füzetedbe!

Tanuló (2): Állíts sebességük szerint sorba legalább ötöt a felsorolt közlekedési eszközök közül! Írd le őket a füzetedbe!

Tanuló (3): Írj a füzetedbe legalább öt főnévből képzett melléknevet a csoportmunkában felsorolt városok nevéből!

Tanuló (4):Nézz utána az interneten,milyen nemzeti park található ezen a nagytájon!Jelöld a vaktérképeden!

1. **Csoportfeladat:**

**👟 Keressétek meg az Északi-középhegység legalább öt ásványát!Rajzoljátok be a vaktérképetekbe!**

**👟. Nézzetek utána,mire használják ezeket!**

**👟 Hogy kerülnek felszínre?Ennek megismertetésére készítsetek legalább három szómagyarázatot!**

**Egyéni feladatok (2)**

Tanuló (1):Írd le a füzetedbe legalább három ásványkincs nevét,rajzold le a jelüket!

Tanuló (2):Milyennek képzeled őket?Rajzolj le a bemutatott eszközök közül legalább kettőt a füzetedbe,amelyet a bányászok használhattak!

Tanuló (3):Válassz legalább egy ásványt!Mit készítenél belőle?Válaszodat indokold legalább három mondattal a füzetedben!

Tanuló (4): Készíts rejtvényt,amelynek megfejtése az egyik ásvány neve!

1. **Csoportfeladat:**

**👟 A mellékletben kapott betűhalmazokban várak neve rejtőzködik.Fejtsétek meg!**

**👟 Jelöljétek meg a vaktérképeteken a várak helyét!**

**👟 Mutassatok be legalább két várat részletesebben legkevesebb 4-4 mondattal az internet segítségével!**

**Egyéni feladatok (3)**

Tanuló (1): Válassz ki legalább kettőt a várak közül,és írj rövid magyarázatot a füzetedbe,miért kaphatták ezt a nevet!

Tanuló (2): Képzeld el,milyen foglalkozású emberek munkájára lehetett szükség egy várban!Írj legalább hármat a füzetedbe!

Tanuló (3):Melyik várban laknál szívesen? Egy várúrnak saját pecsétje volt.Tervezz te is egyet a füzetedbe!

Tanuló (4): Írj rövid , legalább négy mondatból álló bemutatást az egyik csoportmunkában megismert várról!

1. **Csoportfeladat:**

**👟 Készítsetek rejtvényt,amelyben erdei terméseket,erdei állatokat,erdővel kapcsolatos foglalkozásokat rejtetek el!A megfejtés is legyen egy erdővel kapcsolatos szó!**

**A megoldókulcs legyen a beszámolónál,a rejtvényt a többiek fejtik meg!**

**Egyéni feladatok (4)**

Tanuló (1): Írj le betűrendben a füzetedbe legalább öt szót,amely a rejtvényben szerepelt!

Tanuló (2): Foglalj mondatba legalább három szót,amely a csoportmunkában szerepelt!

Tanuló(3):Rajzolj a füzetedbe legalább egyet az „erdei szavak” közül!

Tanuló(4):Készíts az egyik csoportmunkában szereplő szóval egy legalább három tagú táplálékláncot!

**5.Csoportfeladat**

**👟 Alkossátok meg „Az erdei kirándulás szabályai”-t legalább hat pontban!**

**👟 Készítsetek egy-egy piktogramot is!**

**Egyéni feladat (5)**

Tanuló (1):Írj le a füzetedbe legalább hármat az alkotott szabályok közül!

Tanuló (2): Írj legalább tíz főnevet,amely szerepel a szabályokban!

Tanuló (3):Alkoss az egyik szabályból egy legalább kétsoros rímelő versikét!

Tanuló (4): Válassz ki és írj le legalább egyet a szabályok közül,amely az állatok védelmét szolgálja!Ha nincs,alkoss legalább egyet!

Tanuló (5):Válassz ki és írj le legalább egyet a szabályok közül,amely a növények védelmét szolgálja!Ha nincs,alkoss legalább egyet!

Melléklet

Rejtőzködő várak

* *Fedezzétek fel a rejtett várakat a szórejtvényből*

**

AAPSROÁKTS……………………………………………………………….


YGÉRDLE……………………………………………………………………..

ZÉFRŰ………………………………………………………………………….

GŐBLOKDO………………………………………………………………….

OÓLKHLŐ…………………………………………………………………….

GECRÉ…………………………………………………………………………

Vaktérkép